ИлъэсыщIэпежьэ
Налшык ИлъэсыщIэ псейхэр щагъэув.
ЗэгурыIуэныгъэм, Абхъазым, Къэбэрдейр Урысейм зэрыгухьэрэ илъэс 400-рэ зэрырикъум я цIэкIэ щыIэ утыкухэм, щыхьэрым и къыдыхьэпIэхэм щIадзауэ щагъэув псей уардэхэр. Псейм и мэ гуакIуэм уитхьэкъуу илъэс тIощIырыпщIым нэса жыгышхуэхэр щагъэуву щыта зэманыр блэкIащ, а дахагъэр хъумэн зэрыхуейм тращIыхьри. Абыхэм япIэм къихутащ IэрыщIхэр. Ауэ ахэри дэбгъуэн щымыIэу дахэщ, екIущ. ЗэщIэпщIыпщIэу фIабла цIуугъэнэ фэзэхъуэкIхэм хъуреягъыр къагъэнэху.
Псейм и щыгу нэгъабэ фIэлъар уэгум щыпщIыпщI вагъуэрщ. Мы гъэми ара, хьэмэрэ зэрахъуэкIыну — ар дизайнерхэм я щэхущ.
ШЭРЭДЖ Дисэ.
